Virallinen lehti nro C 287 , 30/10/1995 s. 0032



A4-0150/95 Päätöslauselma Etelä-Afrikan ja Euroopan unionin välisten taloudellisten ja kaupallisten suhteiden tulevaisuudesta Euroopan parlamentti, joka - ottaa huomioon Euroopan unionista tehdyn sopimuksen ja erityisesti yhteistä ulko- ja turvallisuuspolitiikkaa koskevat määräykset (V osasto) sekä EY:n perustamissopimuksen 130 u artiklassa esitetyt päämäärät, - ottaa huomioon Euroopan unionin 19. huhtikuuta 1994 antaman lausunnon yhteistyöstä Etelä-Afrikan kanssa, - ottaa huomioon EU:n ja eteläisen Afrikan ulkoministerien välisessä konferenssissa Berliinissä annetun lopullisen julistuksen (5. - 6. syyskuuta 1994), - ottaa huomioon 30. marraskuuta 1994 antamansa lausunnon ((EYVL C 363, 19.12.1994, s. 13)), joka koskee ehdotusta neuvoston päätökseksi Euroopan yhteisön ja Etelä-Afrikan tasavallan välisen yhteistyösopimuksen tekemisestä (KOM(94)0402 - C4-0171/94 - 94/0216(CNS)), - ottaa huomioon AKT-ryhmän tukeman Etelä-Afrikan hakemuksen Lomén sopimukseen ja Georgetownin sopimukseen liittymiseksi, - ottaa huomioon työjärjestyksensä 148 artiklan, - ottaa huomioon taloudellisten ulkosuhteiden valiokunnan mietinnön (A4-0150/95), A. ottaa huomioon, että Etelä-Afrikan kansallisen yhtenäisyyden puolueen demokraattinen hallitus on nyt ollut vallassa kokonaisen vuoden, B. on tietoinen siitä, että parlamentaarisen hallituksen valinta on nostanut Etelä-Afrikan väestönosien odotuksia, jotka liittyvät erityisesti työllisyyden ja julkisten palvelujen saatavuuden parantamiseen, C. on tietoinen siitä, että Etelä-Afrikan kyky kehittää talouttaan ja kauppasuhteitaan on elintärkeä sen hauraan talouden lujittamiseksi sekä koko eteläisen Afrikan alueen poliittisen vakauden turvaamiseksi; on tietoinen myös siitä, että taloudellinen ja sosiaalinen demokraattisuus on vielä saavuttamatta, ennen kaikkea mustan väestöenemmistön osalta, D. myöntää, että monet Etelä-Afrikan ongelmista ovat samankaltaisia kuin kehitysmaiden ongelmat ja että sosiaaliset mittarit kuten YK:n kehitysohjelman kehitysindeksi osoittavat mustan väestöenemmistön sosiaalisten olojen vastaavan suunnilleen ympäröivien köyhempien maiden oloja, E. kiittää eteläisen Afrikan kehitysyhteisöön (SADC) kuuluvia maita niiden yhteisistä pyrkimyksistä saada aikaan taloudellinen vakaus ja kestävä taloudellinen kehitys alueella, F. tunnustaa Etelä-Afrikan hallituksen rauhanpyrkimykset kaikissa eteläisen Afrikan maissa ja tukee niitä, G. muistuttaa yhteiskokouksessa (Libreville, lokakuu 1994) päätöslauselmalla hyväksytystä kannasta, jossa tuettiin sopivan suhteen luomista Etelä-Afrikan ja Lomén sopimuksen välille ja jossa Etelä-Afrikan kehitystä koskevia tarpeita korostaen vaadittiin sille Lomén yleissopimuksen mukaista etuoikeusasemaa Euroopan unionin markkinoille pääsyssä, 1. Toistaa jälleen EU:n, Etelä-Afrikan ja eteläisen Afrikan välisten läheisten taloudellisten ja kaupallisten suhteiden merkityksen ja pitää tervetulleena neuvottelujen virallista alkamista 30. kesäkuuta 1995 EU:n ja Etelä-Afrikan pitkän aikavälin talous- ja kauppasuhteiden puitteiden luomiseksi; 2. On kiitollinen siitä, että Etelä-Afrikan hallitus on noudattanut GATT- velvoitteitaan, ja korostaa tarvetta rohkaista Etelä-Afrikan pyrkimystä yhdentyä maailmantalouteen; 3. Muistuttaa Euroopan unionin ja Etelä-Afrikan välisen väliaikaisen sopimuksen 2 artiklan «sopusointuiseen, tasapainoiseen ja jatkuvaan kehitykseen» pyrkivistä periaatteista erityisesti lisäämällä kaupallista yhteistyötä; 4. Tunnustaa, että Etelä-Afrikkaan syyskuussa 1994 laajennettu yhteinen tullietuusjärjestelmä ei edistä riittävästi Etelä-Afrikan viennin laajentumista ja monipuolistumista, mitä tarvitaan luomaan ulkomaankaupan perusta kansanvaltaisen poliittisen muutoksen vakauttamisen edellytyksenä olevalle jatkuvalle taloudelliselle kasvulle sekä talouden uudelleen jäsentymiselle; 5. Korostaa tarvetta tukea Etelä-Afrikan taloudellista uudelleenjäsentymistä, erityisesti tarvetta rohkaista sellaisten teollisuuden alojen kehitystä, joilla ihmistyövoimalla on suuri merkitys, ja tunnustaa, että tarvitaan aikaa, ennen kuin tällaiset teollisuuden alat tulevat kansainvälisesti kilpailukykyisiksi; 6. Tunnustaa, että Etelä-Afrikan sosiaalis-taloudellinen uudistus avaa eurooppalaiselle liike-elämälle monia kaupallisia ja sijoituksellisia mahdollisuuksia sekä Etelä-Afrikassa että koko eteläisen Afrikan alueella; 7. Vaatii ottamaan käyttöön suunnitelman, jolla pyritään huomattavasti parantamaan niiden perustuotteiden ja alojen markkinoille pääsyä, joilla mahdollisen työpaikkoja luovan ja vientiä monipuolistavan vaikutuksensa takia voi olla todellista vaikutusta Etelä-Afrikan talouden elpymiseen; 8. Korostaa, että missä tahansa uudessa kauppasopimuksessa olisi taattava riittävä ja avoin suoja sekä EU:hun kuuluville tuottajille että perinteisille AKT- maiden toimittajille; 9. Korostaa, miten tärkeää on parantaa nopeasti ja huomattavasti Etelä-Afrikan pääsyä EU:n markkinoille, jos unionin tulevan kauppapolitiikan pyrkimyksenä on tukea Etelä-Afrikan taloudellista rakennemuutosta ja kansanvallan lujittamista siirtymäkauden aikana; 10. Katsoo, että Euroopan unionin ja Etelä-Afrikan välisten taloudellisten ja kaupallisten suhteiden olisi rohkaistava sijoitusten suojelemiseen tähtäävien kahdenvälisten sopimusten tekemiseen; tullipalvelujen väliseen yhteistyöhön; yhteensopivien normi- ja todistusjärjestelmien edistämiseen sekä jokapäiväisten tuotteiden kuten viinin ja leikkokukkien tukemiseen yhteisesti; 11. Pyytää komissiota ryhtymään erityisiin toimenpiteisiin edistääkseen maatalouden sekä käsityö- ja teollisuusalojen tuotannon sosiaalisesti ja ympäristöllisesti hyväksyttäviä muotoja ja järjestämään erityisrahoituksen tämänkaltaisille hankkeille (ympäristöystävällinen viljely, osuustoiminta - ennen kaikkea naisten suuremman taloudellisen riippumattomuuden edistämiseksi); 12. Tukee täysin väliaikaisen sopimuksen 6 artiklaa, jossa tunnustetaan eteläisen Afrikan alueen merkitys sekä tarve sopusointuisen alueellisen yhteistyön aikaansaamiseen; 13. Korostaa tarvetta sitoutua takaamaan EU:n ja Etelä-Afrikan välisen kauppajärjestelmän sekä eteläisessä Afrikassa sijaitsevissa naapurimaissa sovellettavan kauppajärjestelmän yhteensopivuus, jotta voitaisiin taata se, ettei laaja-alaiselle eteläisen Afrikan alueiden sisäiselle kaupalle ole mitään esteitä; 14. On kiitollinen Etelä-Afrikan pyrkimyksistä jäsentää uudelleen alueellista kauppaa tasapainoisemman ja oikeudenmukaisemman alueellisen kehityksen aikaansaamiseksi ja tunnustaa tarpeen myöntää etusija eteläisen Afrikan kehitysyhteisöön kuuluville AKT-naapurimaille, jotta niiden pääsyä Etelä- Afrikan markkinoille voitaisiin parantaa; 15. Korostaa, että EU:n on Etelä-Afrikan kanssa tehtäviä uusia kauppasopimuksia harkitessaan otettava tarkasti huomioon tulliliittosuhde, joka Etelä- Afrikalla on AKT-maiden ja eteläisen Afrikan tulliliittoon kuuluvien SACU- maiden kanssa, ja sen olisi otettava huomioon SACU-maissa parhaillaan meneillään olevat vaikeat neuvottelut; 16. Vaatii, että alueiden välistä kauppaa ja sijoituksia olisi rohkaistava enemmän laajentamalla Lomén yleissopimuksen määräykset koskemaan Etelä- Afrikkaa sekä antamalla Etelä-Afrikan yrityksille mahdollisuus hakea EKR:n rahoittamia sopimuksia; 17. Vaatii, että kaikista uusista kauppasopimuksista olisi neuvoteltava kiinteässä yhteistyössä Etelä-Afrikan alueiden ja AKT-ryhmän kanssa; 18. Panee merkille neuvotteluosapuolten aikomuksen tutkia mahdollisuutta käynnistää asteittaiseen ja vastavuoroiseen kaupan vapauttamiseen johtava prosessi, jonka tarkoituksena on perustaa vapaakauppa-alue; 19. Pyytää neuvotteluosapuolia olemaan valppaina varmistaessaan, että kaikki edellisissä kohdissa vaaditut näkökohdat otetaan täysimääräisesti huomioon päätettäessä vastavuoroisen kaupan vapauttamisen tahdista ja laajuudesta; 20. Kehottaa komissiota suorittamaan yksityiskohtaisen alakohtaisen arvion vapaakauppa-alueen vaikutuksista Etelä-Afrikan ja sen yhteistyökumppaneiden teollisuuteen Eteläisen Afrikan tulliliitossa (SACU) ja pitää kiinni siitä, että vastavuoroisen vapaakauppasopimuksen on oltava koko SACU:n kannalta hyväksyttävissä; 21. On sitä mieltä, että neuvotteluprosessin on pitkälti itse määritettävä tulevien EU:n ja Etelä-Afrikan välisten kauppasuhteiden rakenne; 22. Pyytää komissiota ja jäsenvaltioita noudattamaan mahdollisimman suurta joustavuutta neuvotteluvaltuutusta määritellessään ja tarkastelemaan kaikkia vaihtoehtoja; 23. Pyytää Euroopan unionin neuvostoa toimimaan välittömästi seuraavien seikkojen varmistamiseksi: - kaupallinen syrjintä poistetaan myöntämällä Etelä-Afrikalle maatalousalaa koskeva täysimääräinen yhteinen tullietuusjärjestelmä, mitä komissio ehdotti heinäkuussa 1995; - Etelä-Afrikka otetaan mukaan uudistettuun maatalouden yleiseen tullietuusmenettelyyn, jossa - kun se on otettu käyttöön - olisi otettava huomioon äskeiset maatalouden GATT-sopimukset, useiden edunsaajamaiden välisen tasapainon vaatimukset ja vastavuoroiset velvoitteet Euroopan unionin vapaakauppasopimusten nojalla; - kumulatiivisuutta ja tarjouskilpailua koskevat kysymykset pidetään erillään pitkän aikavälin kahdenvälisiä sopimuksia koskevista neuvotteluista ja ne ratkaistaan täysin Lomé IV-sopimuksen puolivälitarkastelussa; 24. Pyytää neuvostoa ja komissiota hyväksymään erityislausekkeen Etelä-Afrikan liittymisestä Lomén yleissopimukseen, kun yleissopimusta tarkastellaan uudelleen sopimuskauden puolivälissä; 25. Pyytää neuvostoa ja komissiota tiedottamaan Euroopan parlamentille ja kuulemaan sitä Euroopan unionin ja Etelä-Afrikan välillä käytävien neuvottelujen jokaisessa vaiheessa; 26. Pyytää, että Euroopan parlamentin jäseniä päästetään tarkkailijoiksi yhteisön valtuuskuntaan, joka osallistuu Euroopan unionin ja Etelä-Afrikan välistä pitkäaikaista kauppa- ja yhteistyösopimusta koskeviin neuvotteluihin; 27. Kehottaa puhemiestään välittämään tämän päätöslauselman neuvostolle ja komissiolle, Euroopan unionin jäsenvaltioiden hallituksille ja parlamenteille, Etelä-Afrikan hallitukselle ja parlamentille, muille Etelä- Afrikan kehitysyhteisöön kuuluvien jäsenvaltioiden hallituksille, AKT- neuvostolle sekä AKT-EU -yhteiskokoukselle.